| Operasjon Barkhane |
| --- |
| Konflikt: Krigen i Nord-MaliKrigen mot terror |
|  |
| 

|  |  |
| --- | --- |
| Dato | 2014 - 2022 |
| Sted | Sahel |

 |
| Stridende parter |
| Frankrikes flagg FrankrikeMalis flagg MaliMauritanias flagg MauritaniaBurkina Fasos flagg Burkina FasoTsjads flagg TsjadNigers flagg NigerDanmarks flagg DanmarkEstlands flagg EstlandSveriges flagg Sverige | al Qaida i det islamske MaghrebDen islamske statAnçar DineNusrat al-IslamAl-Mourabitoun |

**Operasjon Barkhane** (fransk: Opération *Barkhane)* var en internasjonal militær operasjon i Sahel, ledet av Frankrike. Operasjonen ble innledet i august 2014 og avsluttet i 2022. Den hadde som mål om å bekjempe islamistisk terrorisme i regionen. Franske myndigheter frykter at Vest-Afrika kan blir et arnested for en ny bølge av internasjonal terrorisme, som kan ramme Europa, dersom land i regionen kommer under kontroll av islamistiske opprørere.

Operasjonen avløste operasjon Serval, som var en navnet på den franske militærintervensjonen i Mali i 2013, der maliske myndigheter ba om Frankrikes hjelp i å hindre at islamistiske grupper skulle rykke frem mot hovedstaden Bamako. I motsetning til operasjon Serval, var ikke operasjon Barkhane begrenset til Mali. I takt med økende islamistisk aktivitet i regionen, ble operasjonen utvidet til å også omfatte Burkina Faso, Mauritania, Niger og Tsjad.Disse landene bidro også med styrker i operasjonen, og utgjorde sammen med Mali *G5 Sahel-gruppen.* Økningen i opprørsaktiviteten har tiltatt som følge av den ustabile situasjonen i Libya i etterkant av borgerkrigen der i 2011, og grupper som Den islamske stat (IS) og al-Qaida operer nå i flere deler av regionen. 

I 2019 ble en rekke europeiske land, herunder Norge, forespurt av Frankrike om å bidra til den flernasjonale *Task Force Takuba*, som er tilknyttet operasjon Barkhane. I mars 2020 besluttet regjeringen at Norge ikke ville sende bidrag, med bakgrunn i manglende oppslutning i Stortinget, men utrykte samtidig støtte til opprettelsen av styrken. Norge deltar forøvrig i MINUSMA, FNs fredsbevarende operasjon i Mali.

Den franske styrken utgjorde 5 100 soldater og 53 franske soldater mistet livet i løpet av operasjonen. 2800 jihadister skal ha mistet livet i løpet av operasjonen.

10. juni 2021 kunngjorde Frankrikes president, Emmanuel Macron, at landet ville avslutte Operasjon Barkhane til fordel for et bredere internasjonalt samarbeid i regionen.

Referanser
----------

1. ↑  Forces, Swedish Armed (7. september 2020). «Swedish Special Forces to Mali». *Försvarsmakten* **(engelsk)**. Besøkt 16. april 2021.
2. ↑  Leraand, Dag (26. januar 2023). «Operasjon Barkhane». *Store norske leksikon* **(norsk)**. Besøkt 31. august 2023.
3. ↑  «France sets up anti-Islamist force in Africa's Sahel». *BBC News* **(engelsk)**. 14. juli 2014. Besøkt 16. april 2021.
4. 1 2  Orban, Franck; Aukrust, Kjerstin (1. mars 2021). «Kan Frankrike trekke seg ut av Mali?». *forskning.no* **(norsk)**. Besøkt 16. april 2021.
5. ↑  Utenriksdepartementet (6. desember 2018). «Norsk støtte til regionalt initiativ for stabilisering i Sahel». *Regjeringen.no* **(norsk)**. Besøkt 16. april 2021.
6. ↑  Forsvarsdepartementet (23. mars 2020). «Norge sender ikke soldater til Takuba-styrken i Mali». *Regjeringen.no* **(norsk)**. Besøkt 16. april 2021.
7. ↑  Forsvarsdepartementet (30. november 2020). «Norske bidrag til internasjonale operasjoner i 2021». *Regjeringen.no* **(norsk)**. Besøkt 16. april 2021.
8. ↑  «Barkhane, Takuba, Sabre: French and European military missions in the Sahel». *France 24* **(engelsk)**. 16. februar 2022. Besøkt 31. august 2023.
9. ↑  Mielcarek, Romain (1. mai 2022). «French troops forced to withdraw from Mali». *Le Monde diplomatique* **(engelsk)**. Besøkt 31. august 2023.
10. ↑  Roalsø, Martin (11. juni 2021). «Avslutter anti-terroroperasjon i Mali: – Det er nok noen jihadister som gnir seg i hendene nå». *NRK*. Besøkt 12. juni 2021.